Վլադիմիր Յակովլև (նկարիչ)

**Վլադիմիր Յակովլև** (, ), ռուս նկարիչ, այլընտրանքային արվեստի ներկայացուցիչ։

## Կենսագրություն
Ծնվել է 1934 թվականի մարտի 15-ին, Բալախնա քաղաքում (Նիժնի Նովգորոդի մարզ)։ Իգոր և Վերոնիկա Յակովլևների որդին է։ Բնանկարիչ, ռուսական իմպրեսիոնիզմի հիմնադիրներից մեկի` Միխայիլ Յակովլևի թոռն է (1880-1941)։ Քույրը Օլգա Յակովլևան է, զարմուհին` Եկատերինա Պոլուբոյարինովան։ Այն բանից հետո, երբ ընտանիքը 1944 թվականին տեղափոխվել է Մոսկվա, աշխատել է «Արվեստ» հրատարակչությունում, այցելել է Վասիլի Սիտնիկովի արվեստանոցը։ 1950-ական թվականներին նա որպես ռետուշոր է աշխատել «Արվեստ» հրատարակչությունում և սովորել է նկարիչ Վասիլի Սիտնիկովի արվետսանոցում։ 1945 թվականից ի վեր պարբերաբար բուժում է ստացել հոգեբուժարաններում և եղել է հսկողության տակ։ Կյանքի վերջին երեսուն տարիների ընթացքում գրեթե կույր է եղել։

Մոսկվայում նա ծանոթացել է նկարիչ Միխայիլ Գրոբմանի (որն իր օրագրերում գրառումներ է թողել նրա մասին), Անատոլի Զվերևի, բանաստեղծ Գենադի Այգիի (Յակովլևը նկարներ է նկարել նրա բանաստեղծությունների համար, 1966 թվականին ստեղծում է բանաստեղծի դիմանկարը), կոմպոզիտոր և կլավեսինահար Անդրեյ Վոլկոնսկու (նրա բնակարանում 1959 թվականին անցկացվել է Յակովլևի ստեղծագործությունների ցուցահանդեսը) հետ, հանդիպել է ավանգարդի չեխ տեսաբան Ինդրժիխ Հալուպեցկու հետ։

## Ստեղծագործություն
1963 թվականին կազմակերպվել է Յակովլևի առաջին պաշտոնական ցուցահանդեսը ԽՍՀՄ-ում` մեկօրյա ցուցահանդես Էդուարդ Շտայնբերգի հետ, Ֆ. Դոստոևսկու թանգարանում։ Արտերկրում նկարչի աշխատանքները ներկայացվել են «Ռուսական ավանգարդը այսօրվա Մոսկվայում» ցուցահանդեսի ժամանակ, Քյոլնի Գմուրժինսկի պատկերասրահում (1970 թվական)։

Յակովլևը նկարել է հիմնականում գուաշով` թղթի կամ տախտակի վրա, նախընտրելով զուսպ, սառը տոներ։ Անցել է անառարկա գեղանկարչության ժամանակաշրջանը (քնարական աբստրակցիոնիզմ` Ջեքսոն Պոլլոքի ոճով), վերապրել է Պիկասոյի ազդեցությունը։ Նկարչի հասուն գործերն ստեղծվել են «նոր գծապատկերի» հունով, ավանգարդ շարժում, որը աբստրակտից վերադարձել է դեպի նոր դրամատիզմով ընկալվող առարկան։ Նրա դիմանկարները, նատյուրմորտները, ինչպես նաև` հայտնի «ծաղիկները» տպավորվում են գեղանկարչության տարածքում միայնակ գոյության խորությամբ, թաքնված դիմադրության էներգիայով։

## Ճանաչում
Վլադիմիր Յակովլևի գործերը պահվում են ռուսական և արտասահմանյան բազմաթիվ թանգարաններում, Ռուսաստանում և արտերկրում գտնվող մասնավոր հավաքածուներում։ 1990-1991 թվականներին նկարչի աշխատանքները ցուցադրվել են «Այլ արվեստ։ Մոսկվա, 1956-1976» ցուցահանդեսում, որը կազմակերպվել է Տրետյակովյան պատկերասրահի և Ռուսական պետական թանգարանի կողմից։

1995 թվականին նրա անհատական ցուցահանդեսը անցկացվել է Մոսկվայի Տրետյակովյան պատկերասրահում։

## Հավաքածուներ, որտեղ պահվում են աշխատանքները
* Տրետյակովյան պատկերասրահ
* Ժամանակակից արվեստի պետական կենտրոն
* «Այլ արվեստ» թանգարան, Մոսկվա։
* Նոր թանգարան, Սանկտ Պետերբուրգ
* Չուվաշիայի արվեստի պետական թանգարան, Չեբոքսարի
* АРТ4 թանգարան, Մոսկվա

## Ցուցահանդեսի կատալոգներ
* Vladimir Jakovlev. Jindrich Chalupecky. tekster af Gennadij Aigi. Borgen 1976. ISBN 874184066-6
* Владимир Игоревич Яковлев. Живопись, графика. М.: ГТГ, 1995
* Eimermacher K. Vladimir Jakovlev: Gemälde Aquarelle, Zeichnungen. Bietigheim-Bissingen: Bayer, 1995
* Геннадий Айги—Владимир Яковлев: дружба, творчество, сотворчество. М.: Виртуальная галерея, 2004.
* Владимир Яковлев. К 70-летию со дня рождения. Произведения Владимира Яковлева в собраниях московских коллекционеров. Каталог выставки. М.: Виртуальная галерея, 2004.
* Шедевры Владимира Яковлева. Работы разных лет из частных собраний. М.: Галерея «Кино», 2005.
* Владимир Яковлев. К 70-летию со дня рождения. Произведения Владимира Яковлева в собраниях московских коллекционеров. Каталог выставки. М.: Виртуальная галерея, 2004.
* «И хочется остаться на этом светлом...». К 80-летию художника Владимира Яковлева. Каталог выставки в Государственном литературном музее 17 марта - 10 апреля 2014 / Составители С.А. Александров, Н.К. Реброва и А.А. Смык. — Москва: Виртуальная галерея, 2014. — 116 с. — 1000 экз. — ISBN 978-5-98181-094-7.

## Գրականություն նկարիչի մասին
* Пятницкая Л. Луч света из Мертвого дома. М.: Студия «Крук-Престиж», 2002 (включает архивные фотографии)
* Алейников Вл. Вспоминая Владимира Яковлева…// Русское искусство, 2004, № 1
* Аймермахер К. От единства к многообразию. Разыскания в области «другого» искусства 1950—1980-х годов. М.: РГГУ, 2004, с. 309—368
* Кантор-Казовская Л. Владимир Яковлев: портрет художника в юности. Опыт исторического анализа// Зеркало, 2005, № 25 (На сайте Журнального зала)
* Другое искусство. Москва 1956—1988. М.: ГАЛАРТ — Государственный Центр современного искусства, 2005 (по указателю)

## Ծանոթագրություններ

## Արտաքին հղումներ
* Էջը Անատոլիա Զվերևի  կայքում
* Կինոյի պատկերասրահ
* Vladimir Jakovlev  
* Jakovlev> Über den Künstler
* Վլադիմիր Յակովլևի բանաստեղծությունները

Կատեգորիա:20-րդ դարի ռուս նկարիչներ
Կատեգորիա:Ռուս նկարիչներ